Diari Oficial de la Generalitat Valenciana


Sumari del DOGV 8595, del 19-07-2019 (2019/7271)

RESOLUCIÓ de 15 de juliol de 2019, de la Conselleria d'Innovació, Universitats, Ciència i Societat Digital, per la qual s'adjudiquen i deneguen beques per a la realització d'estudis universitaris durant el curs acadèmic 2018-2019 en les universitats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7271


Data del document
:   15-07-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 15 de juliol de 2019, de la Conselleria d'Innovació, Universitats, Ciència i Societat Digital, per la qual s'adjudiquen i deneguen beques per a la realització d'estudis universitaris durant el curs acadèmic 2018-2019 en les universitats de la Comunitat Valenciana. [2019/7271]  
En compliment del que s'estableix en l'article 27 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana (DOGV 7805, 14.06.2016), i en l'apartat vint-i-huit de la Resolució de 28 de desembre de 2018, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2018-2019 en les universitats de la Comunitat Valenciana (DOGV 8464, 15.01.2019), a la vista de les propostes efectuades per les comissions de selecció, resolc:  
  
  
  
Primer  
Adjudicar la beca per a la realització d'estudis universitaris durant el curs acadèmic 2018-2019 en les universitats de la Comunitat Valenciana, als sol·licitants que compleixen amb els requisits establits en la Resolució de 28 de desembre de 2018, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2018-2019 en les universitats de la Comunitat Valenciana i que s'assenyalen en l'annex I d'aquesta resolució.  
  
Segon  
Denegar la beca als sol·licitants relacionats en l'annex II d'aquesta resolució, per no complir amb algun o alguns dels requisits establits en la Resolució de 28 de desembre de 2018, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2018-2019 en les universitats de la Comunitat Valenciana.  
  
Tercer  
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets pels alumnes beneficiaris de la beca, a l'efecte de que procedisquen a la seua compensació, d'acord amb el que s'estableix en l'article 28 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió d'aquestes beques, en la quantia següent:  
  
Universitat de València-Estudi General 1.284.150,16 -  
Universitat Politècnica de València 738.677,10 -  
Universitat d'Alacant 804.249,46 -  
Universitat Jaume I de Castelló 361.893,02 -  
Universitat Miguel Hernández d'Elx 298.526,17 -  
Total 3.487.495,91 -  
  
Quart  
Abonar a les universitats privades de la Comunitat Valenciana que es relacionan a continuació, l'import de les beques, en concepte de despeses de matrícula, dels alumnes beneficiaris de les ajudes convocades mitjançant Resolució de 28 de desembre de 2018, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2018-2019, d'acord amb el que s'estableix en l'apartat segon, punt 3, d'aquesta, en la quantia següent:  
  
  
  
Universitat Cardenal Herrera-CEU 2.239,20 -  
Universitat Catòlica de València Sant Vicent Màrtir 6.525,90 -  
Total 8.765,10 -  
  
Les universitats privades de la Comunitat Valenciana procediran a transferir a l'alumnat beneficiari de la beca la quantia determinada en l'annex I de la present resolució, d'acord amb el que s'estableix en l'article 29.2 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana.  
  
  
Cinqué  
Aquestes ajudes s'adjudiquen amb càrrec a l'aplicació pressupostària 79.35.31.143.92.3, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a 2019, dotada amb un import global de 43.861.303,00 euros.  
L'import de les beques concedides per aquesta resolució ascendeix a 3.496.261,01 ?.  
  
Sisé  
La relació de sol·licituds de beca estimades i desestimades es publicarà en la pàgina web:  
http://www.ceice.gva.es/va/web/universidad/becas-de-estudios-universitarios  
  
Seté  
Aquesta resolució produirà efectes des del moment de la seua signatura.  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la consellera d'Innovació, Universitats, Ciència i Societat Digital en el termini d'un mes comptat des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de juliol de 2019.- La consellera d'Innovació, Universitats, Ciència i Societat Digital: Carolina Pascual Villalobos.